NATi • Toutjies en Ferreira
’n US Woordfees-produksie, ondersteun deur Aardklop met ontwikkeling ondersteun deur NATi
Skrywer: Saartjie Botha Regisseurs: Wolf Britz en Nicole Holm Stel- en beligtingsontwerp: Wolf Britz Musiek: Antoni Schonken Kostuums: Beaura Jacobs Met: Frank Opperman, Joanie Combrink, Anthea Thompson, Esther von Waltsleben, Aphiwe Livi, Geon Nel, Wolf Britz, Malan Steyn, Melanie Scholtz en Antoinette Kellermann Verhoogbestuurder: Jeanne Steenkamp Vervaardiger: US Woordfees
Al ooit gewonder wat gebeur op die verhoog in die uur voor ’n vertoning by ’n kunstefees begin? Die antwoord is ongelóófik baie. Kom benut ’n seldsame kans om hierdie gekke, snaakse, spanningsvolle uur met akteurs en tegnici te beleef. Jy gaan lag en dan gaan jy minder lag in dié produksie wat as komedie wegspring en by knop in die keel eindig. As jou kinders emigreer is die vooruitsig van Skype op ’n Sondag met kleinkinders wat Engels praat, ’n skrale troos. Spesiaal vir diesulkes en ander wat sit met ’n gat in die hart; ook vir feesfoendies, en almal wat nog nooit agter die skerms in ’n teater was nie.